(୩) ହିନ୍ଦୁ ମାନଙ୍କର ଧାର୍ମିକ ଚିନ୍ତାଧାରା ଅତ୍ୟନ୍ତ ଉଚ୍ଚକୋଟିର। ମୃତ୍ୟୁ ଏକ ଭ୍ରମ ମାତ୍ର। କିନ୍ତୁ ସାଧାରଣ ଲୋକଙ୍କୁ ଏସବୁ ଏତେ ଗଭୀର ଭାବରେ ଜଣାନଥାଏ ବା ସେମାନଙ୍କର ଏହି ସତ୍ୟରେ ଏତେ ଗଭୀର ବିଶ୍ବାସ ନ ଥାଏ। ସେମାନେ ଭାବନ୍ତି ଶରୀର ହିଁ ସବୁକିଛି। ଶରୀର ମଧ୍ୟରେ ଶକ୍ତି ଅଛି। ବିଜ୍ଞାନ କହେ ଶକ୍ତି ନଷ୍ଟ କରାଯାଇ ପାରିବ ନାହିଁ। ଏହି ସତ୍ୟକୂ ସାଧାରଣ ଲୋକଙ୍କୁ ଜଣାଇବା ପାଇଁ ଅନ୍ତେଷ୍ଟିକ୍ରିୟାର ଗୁରୁତ୍ୱ ଯଥେଷ୍ଟ। ମୃତ୍ୟୁ ଏକ ଭ୍ରମ ମାତ୍ର। ଏହି ଭାବଧାରା ଶହ ଶହ ବର୍ଷ ଧରି ହିନ୍ଦୁ ସମାଜରେ ବଳବତ୍ତର ରହିଛି। ଆତ୍ମାର ଅମରତ୍ୱକୁ ଜନ ମାନସରେ ଜାଗ୍ରତ ରଖିବା ପାଇଁ ହିନ୍ଦୁମାନଙ୍କର ଅନେକ ଉପାୟ ରହିଛି । ସେହିପରି ଉପାୟ ମଧ୍ୟରେ ଅନ୍ତେଷ୍ଟିକ୍ରିୟା ଜଡିତ ହୋଇ ରହିଛି । ଏହା ବୋଧହୁଏ ଏହି ପ୍ରସଙ୍ଗରେ ସବୁଠାରୁ ଗୁରୁତ୍ୱପୂର୍ଣ୍ଣ। କ'ଣ କଲେ ବ୍ୟକ୍ତି ମୃତ୍ୟୁ ବରଣ କରିବା ପରେ ତା'ର ଆତ୍ମାର ସଦ୍ ଗତି ହୁଏ ଏବଂ ଖରାପ କର୍ମ କରିବା ଯୋଗୁଁ କେଉଁ ଅସୁବିଧା ଗୁଡିକୁ ବ୍ୟକ୍ତିଙ୍କ ଆତ୍ମାକୁ ସହ୍ୟ କରିବାକୁ ବାଧ୍ୟହୁଏ ସେ ସବୁର ଆଭାସ ମୃତ୍ୟୁର ପ୍ରକାର ଭେଦରୁ ଜଣା ପଡିଥାଏ। ସେଥିପାଇଁ ମଧ୍ୟ ଅନ୍ତେଷ୍ଟିକ୍ରିୟା ସମୟରେ ଅଶୁଭତ୍ୱ ନଷ୍ଟ ପାଇଁ କିଛି ଅଧିକ କର୍ମ କରିବାକୁ ପଡିଥାଏ।